bg ru ru pl en ru uk bg ru ru ru bg bg en bg bg bg bg bg bg bg bg ru uk ru bg bg bg bg bg bg bg bg bg bg bg bg bg bg bg en en en en bg en en en bg en en en bg en cv en bg en en en en fa en en en en de en bg de en en pl
Синьо лято и пълнени чушки с киноа
place for food photography, recipes and travel
По света и у нас
Лятото си отива. Безвъзвратно. Невъзмутимо. Мимоходом.
Последните няколко топли дни са като последните хапки от празна кутия с бонбони. Човек се чувства пренаситен и не толкова жаден за още. Изпълнени с носталгия по топлото време, късите ръкави, пясъка в краката се готвим да посрещнем хладните вечери, чашата вино, меките ръкавици и уюта на топлите одяла.
Както каза един мой приятел “Нека зимата ни изненада, като не дойде”.
Тази година отново ходихме в същото приятно малко селце на юг. Беше по-пълно от миналата година и с това осъзнахме, че ще става по-популярно и чарът му някакси безвъзвратно ще изчезне. Догодина ще ни се наложи да търсим друго такова тихо и спокойно място. Не останаха такива по българското Черноморие …
В любимото заведение следобед удобно облегнати на възглавничките четяхме книги, за да избягаме от горещината и високите температури. Кафе нямаха в продължение на 5 поредни дни и понеже не се отказахме да питаме накрая просто ни казаха: “Е няма кафе. Какво? Животът продължава …”. Така е с кафе или без, животът наистина продължава и от нас зависи дали ще го изживеем вкопчени в недоволството си от неосъществените неща или ще го приемаме на шега.
Една лятна рецепта по повод на изминаващите летни дни.
Пълнени чушки с киноа и сушени домати
12 чушки или камби
1 ч. ч. киноа
4-5 сушени домата, нарязани на дребно
сокът на 1 лимон
1 ч. ч. бяло вино
сол и черен пипер на вкус
1. В тиган се загрява зехтин и се слагат чесъна и морковите.
2. Добавят се киноата и сушените домати и се налива 1 чаша вода. Овкусете със сол и пипер и оставете да поври. Киноата е сварена, когато зрънцата станат напълно прозрачни, обикновено за 10-15 мин. Ако водата е попила, но зрънцата са все още твърди, добавете още една чаша и варете докато станат готови.
3. След като свалите от огъня, добавете лимоновия сок, магданоза и копъра и разбъркайте.
4. Капачетата на камбите се отрязват и се изчистват семките. Осолете леко вътрешността на чушките. Напълнете ги хубаво със сместа, киноата няма да увеличи обема си. Наредете ги в тавичка и поставете капачетата отгоре.
5. Налейте зехтин, чаша вино и малко вода в тавичка за печене, да покриват 1-2 пръста от камбите и ги наредете. Ако е останала плънка и да я разпределите в сосчето, между чушките.
6. Пече се около 40 мин. или докато чушките омекнат, в предварително загрята фурна на 180°C.
September 27, 2012 at 15:35
Ради, здравей и добре дошла! Изпратих коментар преди ден, но явно нещо е станало, тъй като липсва. (Често ми се случва, ако пиша от телефона и коментарите да не бъдат изпратени, а показва, че са). Едвам дочаках новия ти пост. Радвам се, че си отново в пространството и показваш новите си красиви и вкусни предложения. Да не говорим за снимките – както винаги на мен ми действат изключително вдъхновяващо! Благодаря ти за тези летни щрихи! 🙂
October 2, 2012 at 08:24
Ей Дани здравей! Много мили думи от теб, както винаги. Благодаря ти, че винаги оставяш коментар това значи много за мен. Поздрави! Надявам се, че я караш добре 🙂
February 2, 2013 at 11:27
Синеморец и постна рецепта- ето че съм Ви фен. 😉 Поздрави!
July 7, 2019 at 09:17
Благодаря! Ще пробвам с удоволствие
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.